GiliGold/VAD_KnessetCorpus huggingface dataset:
משה גפני: אנחנו מדברים על מה שבית הכנסת עושה.
משה גפני: אמרתי בישיבה הקודמת שמבחינתי כל הצעה – ישבתי עם חלק מחברי הוועדה - שיציעו מקובלת עליי, אבל שתגדיר את עניין של בית כנסת, אם בית הכנסת זה מקום שעושים בו שיעורי תורה, עושים תרבות תורנית או תרבות יהודית.
משה גפני: אם יש הגדרה אחרת, אני מוכן לשמוע הגדרה אחרת.
משה גפני: בבקשה, חברת הכנסת אדטו.
רחל אדטו: אני רוצה שתבהיר לי.
רחל אדטו: בבית כנסת שאני הולכת אליו ביישוב שלי, לפחות פעמיים בחודש יש בכל היישוב כרזות; פעם אמנון יצחק בא, פעם יש איזו להקה לנשים, ופעם יש דבר כזה או אחר.
רחל אדטו: דמי כניסה לאירוע כזה הם 30 שקלים – רציתי להביא לך אחת הכרזות לראות.
משה גפני: הוא לא יהיה פטור מארנונה.
משה גפני: זו פעילות עסקית.
שגית אפיק: אז זה יפסול את כל בית הכנסת?
שגית אפיק: הנוסח מדבר על מצב - - -
רחל אדטו: אני רוצה להשלים.
רחל אדטו: מי ניזוק הדבר הזה?
רחל אדטו: המועצה, שממילא נמצאת על כרעי תרנגולת מבחינה תקציבית, ניזוקה מזה.
רחל אדטו: בית הכנסת נמצא באזור הישיבה, וחד-משמעית המועצה ניזוקה מזה.
רחל אדטו: זה על חשבונה של המועצה, כי בדרך הזאת אתה גוזל מהמועצה דמי ארנונה.
משה גפני: מה המצב היום, לפי החוק הקיים?
נסים זאב: גם היום לא גובים.
פניה קירשנבאום: אז בשביל מה להביא חוק אם לא גובים?
משה גפני: חברת כנסת אדטו, מה את מציעה?
רחל אדטו: אני חושבת שההרחבה שניתנת כאן רחבה מדי.
משה גפני: יש בעיה, הרי על פי החוק מבית כנסת לא גובים ארנונה, כמו מסגד, כמו כנסייה.
משה גפני: יש בעיה עם כמה יועצים משפטיים.
שגית אפיק: הדוגמה שנתת נכנסת גם היום בנוסח הסעיף, כי נוסח הסעיף היום אומר: "אשר אין בו פעילות עסקית".
שגית אפיק: אני רק מניחה שאם מתקיימת פעילות מהסוג שהזכרת פעם ב- וזו לא הפעילות העיקרית של בית הכנסת, אני מניחה שגם היום בית הכנסת הזה מקבל פטור מארנונה וזה לא קשור בהצעת החוק הזאת.
פניה קירשנבאום: אז למה צריך להתעסק בחוק ולהביא את זה לדיון אם זה קיים וזה קיים?
ניצן הורוביץ: מה הבעיה עם היועצים המשפטיים?
רחל אדטו: אפילו הלכתי פעם לשמוע את אמנון יצחק.
משה גפני: אבל מה הנושא של אמנון יצחק עכשיו?
משה גפני: אמנון יצחק על פי רוב מופיע במתנ"סים או בתי תרבות, לא בבתי כנסת.
משה גפני: זה ממש לא רלוונטי.
רון מוסקוביץ: אם ההתעקשות היא לעשות תרבות תורנית, שמזה אנחנו חוששים, שזה יהווה פתח להפוך לאולמות שמחה, מופעים ועצרות בתשלום, אולי אפשר לכתוב: תרבות תורנית, ובלבד שלא ייגבה כסף מהמשתתפים.
רון מוסקוביץ: למה לא להוסיף את המשפט הזה?
משה גפני: תרבות תורנית שהיא ללא תשלום.
נסים זאב: אפשר להוסיף את זה, אין בעיה.
משה גפני: אין בעיה, אני מקבל את ההצעה שלך.
משה גפני: אתה סומך על היועצת המשפטית שתנסח את זה?
משה גפני: זה הכנה לקריאה ראשונה, אם הנוסח בסוף לא ימצא חן בעיני השלטון המקומי נשנה אותו לקראת הקריאה השניה והשלישית.
משה גפני: זאת הכוונה שלי, אין לי כוונה אחרת.
אלכס מילר: המעונות לסטודנטים.
משה גפני: אני מבקש להוסיף גם נושא בתי-ספר שדה של החברה להגנת הטבע ואת בתי העלמין, שמשום מה יצאו מהחוק.
שי חרמש: בתי עלמין חייבים בארנונה?
משה גפני: העלו חברי הכנסת אלכס מילר ופניה קירשנבאום את הנושא של מעונות הסטודנטים.
משה גפני: אני לא מוסיף עכשיו אף אחד.
משה גפני: אבקש מהיועצת המשפטית להכליל בדברי ההסבר את הנושאים הללו, שנדון עליהם לקראת הקריאה השניה והשלישית.
משה גפני: חברי הכנסת מילר וקירש
משה גפני: נבאום, אם אתם רוצים לכלול את מעונות הסטודנטים אז נכלול אותם גם בדברי ההסבר.
משה גפני: זה לא המקום, המקום הוא בוועדה משותפת של ועדת הכספים וועדת החינוך, שדנה בהצעת חוק של חברת הכנסת שלי יחימוביץ להחיל פטור מארנונה על פנימיות, על בתי-ספר, בתי-ספר מקצועיים וכדומה.
משה גפני: זה המקום, אבל אם אתם רוצים זה ייכנס כאן, בדברי ההסבר.
אלכס מילר: החוק ההוא סגור כבר.
משה גפני: הוא לא סגור, הוא עדיין נדון.
משה גפני: אני רואה אותו בסדר היום של ועדת משותפת של ועדת הכספים וועדת החינוך.
משה גפני: אני לא חושב שכאן זה המקום, אני חושב ששם היה צריך להתמודד עם זה.
משה גפני: אבל אני מבקש להוסיף את שלושת הדברים האלה.
משה גפני: בדברי ההסבר.
רון מוסקוביץ: אדוני, סגרנו סדק ופתחת לנו סכר.
רון מוסקוביץ: שיהיה ברור אנחנו מתנגדים קטגורית לעניין הזה מכל וכל.
רון מוסקוביץ: אגב, גם שר האוצר אמר שהוא מתנגד.
רון מוסקוביץ: זו פגיעה בבסיס הארנונה שלנו.
משה גפני: מר מוסקוביץ, אני מדבר עכשיו על חקיקה.
משה גפני: החקיקה הזאת מדברת רק על מה שדיברנו.
משה גפני: זהו ההכנה לקריאה הראשונה.
משה גפני: ביקשתי להכניס את זה בדברי ההסבר, נדון על העניין הזה, תשתתפו בדיון, שר האוצר ישלח את נציגו.
אורי אריאל: זה כולל את הפנימיות של הישיבות?
משה גפני: ככל הנראה, הממשלה תודיע כשנבוא לקריאה השניה והשלישית, שאם אנחנו מרחיבים את זה על בתי עלמין, בתי-ספר שדה ומעונות הסטודנטים, שזה תקציבי והקואליציה תתנגד.
משה גפני: לכן נצטרך לשקול איך אנחנו דנים בעניין הזה.
משה גפני: הצעתי לחברי ישראל ביתנו, שאכפת להם ממעונות הסטודנטים – לפי דעתי, אין אחד בין חברי הוועדה שלא אכפת לו ממעונות הסטודנטים, רק הוא לא הולך עם ראש בקיר - - -
רון מוסקוביץ: גם לנו, שייתנו מלגות.
משה גפני: לא, אתם לא צד בעניין.
משה גפני: אתם צריכים לתת שירותים מוניציפאליים, ואתם מקופחים ומופלים לרעה על-ידי משרד האוצר במענקי האיזון.
משה גפני: זה נכון, אין דיון לגבי העניין הזה.
משה גפני: הצעת החוק הזאת עוסקת אך ורק בדבר שאתם היום נוהגים בו.
משה גפני: צריך את הפרשנות הזאת, ולכן אני מביא את הצעת חוק לתיקון פקודת מסי העירייה.
שי חרמש: אם שום גורם עסקי לא נכנס פנימה, אז מה השתנה הלילה הזה מכל הלילות?
משה גפני: הפרשנות.
משה גפני: כלומדים שיעור תורה בבית הכנסת, האם הפירוש הוא שזה הופך להיות משהו אחר ולא בית כנסת?
שי חרמש: מישהו פעם לקח - - -
משה גפני: כן, זה מה שאמר פה נציג משרד המשפטים וזה מה שיודעים כולם.
משה גפני: לא אתחיל את הדיון הזה.
שי חרמש: תן הבהרה.
שגית אפיק: היום החוק קובע שהשטח צריך לשמש לצורכי תפילה.
שגית אפיק: מכיוון שהיו פרשנויות שונות לגבי בית כנסת, שגם מתקיימים בו שיעורי תורה, נשאלה השאלה האם גם הם פטורים מארנונה לנוכח האמירה בחוק של: שטח המשמש לצורכי תפילה.
שגית אפיק: באה הצעת החוק ומבהירה שמספיק שהייעוד העיקרי הוא קיום תפילה, ובלבד שהשימושים האחרים הם לימוד תורה ותרבות תורנית.
שגית אפיק: נשארים בגדר הרישא, שקובעת שאין מדובר בפעילות עסקית.
שי חרמש: זאת אומרת, שלא גובים כסף.
שי חרמש: יש מצב כזה שגובים ארנונה מבית כנסת כי מלמדים בו שיעורי תורה?
רון מוסקוביץ: אמר חבר הכנסת הרב נסים זאב שיש מקרים כאלה, וחזקה עליו שהוא הביא מקרים חריגים, אבל עדיין קיימים.
משה גפני: הראל גולדברג ממשרד המשפטים, אני מבקש תשובה לשאלה של חבר הכנסת שי חרמש.
הראל גולדברג: לגבי השאלה של גביית כספים - - -
משה גפני: לא, לא שמעת מה שאלו אותך.
משה גפני: שאל חבר הכנסת חרמש האם יש היום בעיה שנוצרה, שיש רשויות מקומיות שרוצות לגבות ארנונה כתוצאה מזה שיש שיעורי תורה בבתי הכנסת?
שי חרמש: ללא תשלום.
הראל גולדברג: מבדיקה פורמלית שמשרד הפנים עשה הוא העלה שאין בעיה כזאת.
הראל גולדברג: מבדיקה לא פורמלית שעשיתי גיליתי שיש בעיה כזאת.
הראל גולדברג: אני חושב שהמצע העובדתי לא כל כך חשוב לצורך העניין מפני שכל מה שאנחנו עושים זה הבהרה פרשנית בתוך החוק.
הראל גולדברג: במקום שנצטרך להתמודד מול כל רשות מקומית, עם חוות דעת והיועץ המשפטי של הרשות המקומית, והמדינה אומרת אחרת – אנחנו נותנים את זה בתוך החוק.
שגית אפיק: יש הסכמת ממשלה.
יהונתן בר סימנטוב: חשוב להדגיש שהנוסח שוועדת השרים אישרה לא כולל את התוספות שכרגע מבקשים להכניס בדברי ההסבר.
משה גפני: הבנו, אמרתי את זה בשמך.
משה גפני: אני אומר בשם משרד האוצר שלהכנה לקריאה שניה ושלישית, כשנביא את כל הדברים שאמרתי שייכנסו בדברי ההסבר, האוצר והממשלה יטענו שהצעת החוק היא תקציבית ונצטרך לדון בעניין הזה.
משה גפני: כן, חברת הכנסת רונית תירוש.
רונית תירוש: אני רוצה להעיר לסדר, כי אמרת בזמנו שינסחו נוסח ויתאמו את זה אתנו.
יצחק וקנין: הם ניסחו, קראו אותו.
רונית תירוש: אני לא צריכה לבוא לישיבה וללמוד את זה.
רונית תירוש: הרי סיכמנו שאם זה יהיה מקובל עליי, כמי - - -
משה גפני: אמרתי לך את הנוסח.
רונית תירוש: לא אמרתם את זה לפני הישיבה, וזה לא בסדר.
רונית תירוש: אני אומרת את זה כהערה לסדר.
רונית תירוש: אמרתי לכם שאני, בתוך קדימה, אכפת לי מפעילות בבתי כנסת ואני בעד, אבל אני לא רוצה שינצלו את משאבי העירייה או המדינה על מנת לעשות עסקים.
רונית תירוש: אמרתם שתביאו נוסח, לא הבאתם את זה לפני.
רונית תירוש: עכשיו מביאים, צריכים לדון על זה.
משה גפני: חברת הכנסת רונית תירוש, דיברתי אתך בשבוע שעבר.
רונית תירוש: אתה טועה.
נסים זאב: גם אני דיברתי אתך.
משה גפני: אבל אתה לא רלוונטי, אני רלוונטי.
משה גפני: עשיתי כמיטב יכולתי לדבר עם מי שאני יכול ואני חושב שדיברתי גם אתך, אבל אולי אני טועה.
רונית תירוש: זה לא בסדר.
משה גפני: אבל דיברתי אתך על העיקרון.
רונית תירוש: את זה אמרת בישיבה.
רונית תירוש: אמרת: העיקרון יהיה כזה, נציע נוסח, תדונו בזה בקדימה ותבואו - - -
משה גפני: אבל הגעתי אלייך במליאה.
משה גפני: יכול להיות שלא?
רחל אדטו: בין שני הנוסחים פה יש הבדל: "בתנאי שלא יגבה שום תשלום" זה שונה מאשר הנוסח שמוצע פה, "שלא יהיה לצורכי רווח".
רחל אדטו: אלה שני דברים שונים.
שי חרמש: חייבת להיות אמירה שלא ייגבה תשלום, אז אין בעיה.
רונית תירוש: אתה יכול לחזור על הנוסח?
משה גפני: אני מדבר רק הנושא של פרשנות מה זה בית כנסת.
משה גפני: בית כנסת, כפי שאנחנו יודעים, ברוב בתי הכנסת נערכים שיעורי תורה ופעילות של תרבות יהודית או תרבות תורנית, כמובן שזה לא יהיה לצורך עסקי.
משה גפני: ביקש מר מוסקוביץ שינוסח שלא ייגבה בו תשלום או שלא יהיה למטרות רווח.
רונית תירוש: יש הבדל.
רונית תירוש: אז תגיד "שלא ייגבה תשלום" – נצביע בעד.
משה גפני: הנושא הזה ייכתב, שלא ייגבה תשלום.
משה גפני: בהכנה לקריאה שניה ושלישית נצטרך למצוא נוסח, שהוא גם משפטי.
איתיאל מלאכי: אני רוצה להבהיר.
איתיאל מלאכי: על פי המצב החוקי כיום, בתי כנסת שיש בהם פעם בחודש או חודשיים או כל כמה זמן איזושהי פעילות שגובים עבורה כסף זה לא נחשב פעילות עסקית.
איתיאל מלאכי: גם בגופים אחרים, שגובים תמורה, אנחנו לא אומרים שזו פעילות עסקית עד שיש היקף מסוים של פעילות עסקית.
איתיאל מלאכי: זה המצב החוקי היום, שיהיה ברור, שלא יעשו משהו יותר קשה ממה שקיים היום.
משה גפני: אז מה אתה מציע?
איתיאל מלאכי: המונחים שקיימים היום יישארו – פעילות עסקית או כוונת רווח - אבל בית כנסת גובה תמורה עבור שיעור או הרצאה שמתקיימת פעם ב-, זה לא נחשב פעילות עסקית ולכן לא צריכה להיות בעיה עם זה.
שגית אפיק: אין עם זה בעיה.
נסים זאב: אין עם זה בעיה.
איתיאל מלאכי: נאמר פה שיש בעיה עם זה, אז אני רק מבקש להבהיר שהמצב כיום, שבית כנסת שמתקיימים בו שיעורי תורה פעם ב- - אני לא יודע להגיד כמה זמן - - -
משה גפני: מה זה גביית תשלום?
איתיאל מלאכי: תיארו פה מצב שגובים תשלום של 30 שקלים, אז אני אומר שזה לא נחשב שלבית הכנסת יש פעילות עסקית.
איתיאל מלאכי: בודקים את פעילות בית הכנסת, פרומיל מההכנסות - - - לא שגובים תשלום.
משה גפני: חברת הכנסת תירוש, לפני שהגעת הצעתי שיהיה ניסוח שהוא סביר.
משה גפני: הרי אי-אפשר להיכנס כמו פיל בחנות חרסינה.
משה גפני: יהיה ניסוח משפטי שיכסה את הדבר, שאם אכן נעשית שם פעילות שגובים עליה כסף, הוא לא יקבל פטור מארנונה.
משה גפני: אבל אם נעשה דבר סביר, שגם את עושה אותו, שהיא איננה פעילות עסקית - - -
רונית תירוש: אם לקראת פורים עושים חינגה עד דלא ידע וגובים קצת כסף כדי לקנות את המצרכים לאותו יום – לא על זה מדובר.
רונית תירוש: אבל בשוטף, אין מצב של נתינת שיעורי תורה תמורת תשלום.
משה גפני: ביקשתי שהיועצת המשפטית תנסח את זה לקריאה הראשונה ברוח הדברים שאת אומרת.
משה גפני: אני סומך עליה, אני חושב שהיא הבינה את רוח הדברים, היא שמעה אותם והיא תנסח.
משה גפני: אם יהיה צורך נשנה לקריאה השניה והשלישית.
משה גפני: הצעת חוק לתיקון פקודת מסי העירייה ומסי הממשלה (פטורין) (פטור מארנונה לבתי כנסת), התש"ע-2010, הכנה לקריאה ראשונה, של חבר הכנסת נסים זאב, לפי הנוסח שדובר.
משה גפני: אנחנו מסמיכים את היועצת המשפטית להכין את הנוסח לקריאה הראשונה.
משה גפני: הצבעה בעד הצעת החוק – 8 נגד – אין נמנעים - 1 הצעת החוק אושר לקריאה ראשונה.
משה גפני: אין מתנגדים, נמנע אחד – חבר הכנסת טיבי.
משה גפני: דרך אגב, זה חל גם על כנסיות ועל מסגדרים.
משה גפני: הצעת החוק אושרה לקריאה ראשונה.
משה גפני: משרד האוצר, יש עלות תקציבית?
שגית אפיק: אין טענה לעלות תקציבית.
שגית אפיק: צריך לפרסם.
יהונתן בר סימנטוב: אם לא מכניסים את דברי ההסבר, את כל הדברים שכרגע - - -
משה גפני: דברי ההסבר לא רלוונטיים אליך.
יהונתן בר סימנטוב: לדעתנו יש חשיבות גם לדברי ההסבר, יש לנו ניסיון עם סגני הערים.
שגית אפיק: בלי דברי ההסבר.
יהונתן בר סימנטוב: בלי דברי ההסבר - - -
איתיאל מלאכי: בלי התוספות האלה אין עלות נוספת, כי זה המצב שקיים היום.
משה גפני: תודה רבה, אני נועל את הישיבה.
משה גפני: שלום לכולם, אני פותח את הישיבה.
משה גפני: הנושא הוא דיון מהיר: השוואת תנאי שכר ודרגה של האדים השרעיים.
משה גפני: יציג את הנושא אחמד טיבי ואחריו חבר הכנסת מגלי והבה.
אחמד טיבי: אדוני היושב ראש, רבותיי חברי הוועדה, ב-2007 יזמתי דיון בוועדת הכספים במטרה להשוות את מעמדו ותנאיו של נשיא בית הדין השרעי לערעורים לאב בית הדין הרבני, לרב הראשי.
אחמד טיבי: אכן הוועדה, ועדת הכספים, קיבלה את הפנייה שלי.
אחמד טיבי: ועדת שריד, שהוקמה באותו הקשר, אישרה והמליצה לקבל את הבקשה שלי להשוואת תנאים, חוץ משירותי מזכירות וכדומה וחוץ מדירת שרד.
אחמד טיבי: כלומר, לרב ראשי ולאב בית הדין הרבני מותר דירת שרד בירושלים ונשיא בית הדין לערעורים, שתנאיו הושוו ומעמדו הושווה, אין דירת שרד.
אחמד טיבי: לא אושר העיקרון הזה.
אחמד טיבי: מה אני מבקש עכשיו?
אחמד טיבי: שחבר בית הדין השרעי לערעורים, כלומר מקביל לחבר בית המשפט העליון - - -
יעקב אדרי: הוא מקבל את משכורתו מהמדינה.
אחמד טיבי: ודאי.
אחמד טיבי: - - יהיה שווה לחבר בית הדין הרבני הגדול, אותו מעמד.
אחמד טיבי: הם כבר שווים מבחינת סטטוס משפטי.
אחמד טיבי: כמו שהשווינו את נשיא בית הדין לערעורים לאב בית הדין, אני רוצה להשוות את חבר בית הדין.
אחמד טיבי: זו נגזרת הגיונית, מתבקשת.
אחמד טיבי: לא יעלה על הדעת שמאז 57' חבר בית הדין השרעי יהיה שווה לקאדי ראשי.
אחמד טיבי: יש כאן דבר שיש בו סתירה וחוסר כבוד למעמד של חברי בית הדין השרעי לערעורים.
משה גפני: אני מאוד מבקש לא להפריע.
אחמד טיבי: לשם הגילוי ההוגן, חבר הכנסת רובי ריבלין, חבר הכנסת אורון ואני דנו בנושא הזה וקידמנו את ההחלטה הזאת.
משה גפני: חבר הכנסת טיבי, מה ההבדל בין ראש בית הדין לערעורים לבין קאדי ראשי?
אחמד טיבי: קאדי ראשי מקביל לנשיא בית המשפט העליון.
משה גפני: לא, תגיד לי מה זה התפקיד.
אחמד טיבי: נשיא בית המשפט העליון.
משה גפני: חבר הכנסת טיבי, אני מכיר את בית המשפט ואני מכיר את בית הדין הרבני.
משה גפני: אני רוצה שתעשה לי השוואות.
משה גפני: יש בבית הדין הרבני נשיא בית הדין הרבני ויש חבר בבית הדין הגדול לערעורים.
משה גפני: זהו, אלה התפקידים.
משה גפני: עכשיו אני שואל: כמה חברים יש בבית הדין השרעי לערעורים?
אחמד טיבי: שלושה.
משה גפני: יש שלושה חברים בבית הדין לערעורים.
משה גפני: מה התפקיד של ראש בית הדין לערעורים?
משה גפני: מה הוא עושה?
אדם אבזק: כשהוא יושב כאב בית הדין הוא קובע.
משה גפני: מה זה קאדי ראשי?
אדם אזבק: זה קאדי שנקבע ב-53'.
אדם אזבק: זו דרגה שיפוטית.
משה גפני: שלושת החברים בבית הדין לערעורים נקראים קאדי ראשי?
אדם אזבק: נשיא ושני קאדים ראשיים.
משה גפני: חבר הכנסת והבה, בבקשה.
מגלי והבה: לא יכול להיות שבמאה ה-21 יהיה הבדל.
מגלי והבה: אני מבין את השאלות שלך, אדוני, שאתה רוצה לראות מה עושה - - -
משה גפני: לא, אני פשוט לא יודע.
אחמד טיבי: שאלות טובות.
נסים זאב: שאלות טובות.
נסים זאב: גם לי זה לא מובן, אני עכשיו שומע.
מגלי והבה: מבחינתנו – זו גם ההזדמנות להודות לחבר הכנסת טיבי שהעלה את הנושא – אנחנו רוצים להעלות את הסוגיה הזאת.
מגלי והבה: לא מקובל עלי שיהיה הבדל בין בעלי תפקידים באותו מעמד, באותה רמה.
מגלי והבה: לכן הוועדה נדרשת לאשר מעמד שווה גם לקאדי מד'הב, גם לקאדי שרעי וגם לרבנים בתפקידים החשובים האלה.
מגלי והבה: דרך אגב, אותם אנשי דת הרבה יותר מסודרים ומבינים אחד את השני, ואני רואה אותם במפגשים בין דתיים בכל מקום ובכל הזדמנות.
מגלי והבה: יש ביניהם הבנה, שהם משפיעים על החיים שלנו ועל השלום באזורנו.
מגלי והבה: אני רואה את האנשים האלה בחיוב רב.
מגלי והבה: לא יכול להיות שיהיו באותו מעמד ויהיה הבדל בדרגות ובתנאי השכר.
משה גפני: הרב יעקובי, יש לך משהו לומר בעניין הזה?
משה גפני: אתה רוצה להתערב?
שמעון יעקובי: הגעתי לוועדה אחרת, ראיתי שזה נמצא על סדר היום אז באתי לשמוע.
שמעון יעקובי: אדוני היושב ראש, לפני כשנה, כשתוקן הנושא של מנהל בתי הדין השרעיים, זה היה מקובל עלינו ותמכנו.
אורי אריאל: מי עוצר את זה?
משה גפני: היות שאנחנו עוסקים בדיון מהיר, נפתור את הבעיה.
משה גפני: חברי הכנסת מגלי והבה ואחמד טיבי, אני תומך בבקשה שלכם.
משה גפני: אם יש מישהו מבין חברי הוועדה אני מבקש לומר - אף אחד לא מתנגד.
משה גפני: אין פה השוואה, יש הגדרות תפקידים.
משה גפני: אני דן רק על מה שאתם העליתם ועל זה נקבל החלטה.
משה גפני: מעמדו של נשיא בית הדין הרבני הגדול, שהוא גם רב ראשי, מבחינת השכר, איננו דומה לנשיא בית המשפט העליון ואפילו לא למשנה לנשיא של בית המשפט העליון.
משה גפני: אבל אתם העליתם נושא שאני תומך בו.
משה גפני: משרד המשפטים רוצה להגיד משהו?
משה גפני: אנחנו עוסקים בדיון מהיר, נגיש מסקנות על הדיון המהיר, חברי הוועדה, ואני בתוכם, תומכים בהצעה הזאת.
משה גפני: נבקש הצעה שתבוא לישיבה הבאה ושם נאשר את זה.
משה גפני: הסמכות שלנו היא לאשר את זה.
משה גפני: אנחנו לא יכולים לאשר את זה בדיון מהיר, אבקש מהיועצת המשפטית של הוועדה שתכין נוסח.
משה גפני: אתם בעד או נגד?
תומר כרמי: אנחנו שני נציגים ממשרד המשפטים.
תומר כרמי: אין לנו עמדת משרד, אין לנו עמדת שר, הנושא לא הובא אלינו ולא ידענו בדיוק במה מדובר.
משה גפני: חבר הכנסת אחמד טיבי - - -
אחמד טיבי: עשיתי תנועת יד.
אחמד טיבי: גם תנועת ידיים אסורה?
משה גפני: תשמע, אצלנו היה פורים ביום ראשון וביום שני, אנחנו מאריכים את זה גם להיום.
דארין דניאל יעקוב: גם פורים וגם לא היינו בשבוע שעבר אז נודע לנו על הדיון רק ביום ראשון של פורים.
משה גפני: תודה על כנות הלב.
תומר כרמי: לשכת השר עודכנה על ידינו בעניין הזה.
תומר כרמי: אנחנו מבקשים שהות נוספת.
תומר כרמי: .
משה גפני: אתם מקבלים אותה, בכבוד גדול.
משה גפני: הדיון המהיר מסתיים בדרך הזאת - - -
אשרה רודב: גם אנחנו נבקש שהות.
משה גפני: אתם גם תקבלו את השהות, היות שלא ידעתם במה המדובר.
משה גפני: רק דיברו על זה כבר לפני שבוע וחצי ממשרד האוצר.
משה גפני: לא נורא, למשרד האוצר יש הרבה אגפים.
תומר כרמי: האם ועדת שריד או ועדת אלוני, שקדמה לה, התייחסו לנקודה הזאת?
שגית אפיק: השוואת התנאים נעשתה גם בעקבות המלצה של ועדת השרים.
משה גפני: אומרים שבכנסות הקודמות, לפני הרבה שנים, חברי הכנסת היו ברמה יותר גבוהה מאשר חברי הכנסת של היום ולכן צריך לחשוב מה אמרו קודם.
משה גפני: אני לא מקבל את זה, דור דור ודורשיו.
משה גפני: מה הוחלט – אני לא יודע.
משה גפני: אחמד טיבי ומגלי והבה מעלים נושא, שלדעתי הוא צודק.
משה גפני: אבל אני לא הולך לעשות מחטף.
משה גפני: נסיים את הדיון המהיר באופן הזה, שאנחנו מקבלים בעיקרון את הטענה הזאת.
משה גפני: היא טענה נכונה ואנחנו הולכים ליישם אותה.
משה גפני: זה סיכום הדיון המהיר.
משה גפני: עכשיו אני אומר לכם, נציגי המשרדים: אנחנו מבקשים להכין את הנוסח עם הייעוץ המשפטי שלנו.
משה גפני: יש למשרד האוצר ולמשרד המשפטים כמה ימים כדי להכין את הנוסח הזה.
משה גפני: אגב, זה לא בסמכות הממשלה, זה בסמכות הוועדה.
משה גפני: הוועדה אמורה להחליט.
משה גפני: אנחנו מקבלים את הבקשה, לא נקיים דיון והצבעה על השוואת השכר.
משה גפני: נעשה את זה בעוד כמה ימים, לאחר שהנוסח יובא.
שגית אפיק: רק אם אפשר, בבקשה לחזור על הבקשות.
שגית אפיק: אני מבינה שיש שני שלבים וגם שתי בקשות.
שגית אפיק: זאת אומרת, אנחנו מבקשים את זה גם לגבי הקאדים וגם לגבי קאדים מד'הב.
אחמד טיבי: זה השלב הראשון של הבקשה.
שגית אפיק: ראש בית הדין לערעורים של הקאדי מד'הב לא הושווה בפעם הקודמת.
אחמד טיבי: חבר הכנסת מגלי והבה מצטרף עכשיו כדי לתקן את העוול.
אחמד טיבי: אני מצטרף לבקשתו של עמיתי, חבר הכנסת מגלי והבה.
אחמד טיבי: לא יעלה על הדעת שנשיא בית הדין מד'הב ונשיא בית הדין השרעי לא יהיו שווים.
משה גפני: הבנתי לגבי בית הדין השרעי.
משה גפני: לגבי בית הדין של הקאדי מד'הב, כמה חברים יש?
מגלי והבה: אותו מספר: שלושה בערעורים.
משה גפני: אז למה לא הושווה ראש בית הדין?
אחמד טיבי: לא הייתה בקשה.
מגלי והבה: מי שנרדם במדינה הזאת אז משאירים אותו רדום.
אחמד טיבי: צריך להודות לחבר הכנסת מגלי והבה שנזכר ומעלה את זה.
אחמד טיבי: בהמשך להחלטה של השוואת מעמדו של נשיא בית הדין השרעי לערעורים לאב בית הדין, לרב הראשי, קיימים כמה פערים שמצריכים השוואת תנאים, והם: גמול ניהול, תוספת השתלמות, שירותים רפואיים, דיור, משכורת וקצבה, שירותי טלפון, החזר הוצאות נסיעה, שירותי מזכירות.
אחמד טיבי: יש כמה פגמים שמצריכים השוואה.
אחמד טיבי: כל מה שאני אומר, אדוני, על מוסלמים אמור גם לגבי דרוזים.
אחמד טיבי: לכן אני מבקש לתקן ולבטל את הפער הקיים, לאחר שקיבלנו את הערעור להשוואת התנאים ב-2007.
שגית אפיק: אני מציעה לעשות את זה בשני שלבים.
שגית אפיק: בשלב הראשון לעשות השוואה של שכר היסוד, ולגבי התנאים הנלווים, יש כמה תנאים שהזכרת שהם כבר לא רלוונטיים, כמו שירותים רפואיים.
שגית אפיק: לגבי תנאים אחרים שהזכרת, ועדת שריד דנה בהם והיא לא קיבלה חלק מהדברים.
שגית אפיק: אני מציעה לקיים בעניין הזה דיון ביחד עם הצעות ועדת שריד, משום שההצעות נוגעות גם לנושאי משרד שיפוטית אחרים ולא רק לגבי הקאדים.
משה גפני: אני מציע - - -
תומר כרמי: אדוני היושב ראש, משרד המשפטים כבר יכול להצטרף.
תומר כרמי: בכל מה שקשור לוועדת שריד, אנחנו תומכים במה שאמרה היועצת המשפטית, שמה שנדון בוועדת יידון בוועדת שריד.
תומר כרמי: כל התוספות יידונו במסגרת הנכונה.
שגית אפיק: לא במסגרת ועדת שריד, במסגרת דיון בוועדה.
משה גפני: קודם כול, אנחנו מקבלים החלטה בדיון המהיר – נהיה בפרופורציות הפרוצדוראליות הנכונות.
משה גפני: אנחנו מקבלים את העיקרון שהעליתם לגבי בית הדין השרעי ולגבי הקאדי מד'הב.
משה גפני: היועצת המשפטית תביא לאחת הישיבות הקרובות את הנוסח, לאחר שתתאם עם משרד המשפטים ומשרד האוצר.
משה גפני: הסמכות היא בידינו.
משה גפני: אם יהיה ניתן להכניס כבר בהחלטה הזאת מה שנקבע בוועדת שריד – הנה מה טוב.
משה גפני: אם יהיו בעיות, אני לא מציע שניכנס לבעיות לפני שאנחנו משווים בגלל שאם אנחנו משווים אנחנו יכולים אחרי זה לתקן את הדברים האלה.
אחמד טיבי: אני מסכים עם הצורך לנתק, לקבל החלטה לגבי החברים.
אחמד טיבי: אבל בישיבה הבאה שתדון ותצביע, אני רוצה שנחתוך גם בנשיא בית הדין לערעורים.
משה גפני: היועצת המשפטית תביא את זה.
משה גפני: אני מודה לכם על התמיכה, ואני מודה לחברי הכנסת טיבי ווהבה.
משה גפני: שלום, אני פותח את הישיבה.
משה גפני: עד שנתחיל את הסעיף הבא שהוא הצעת חוק אזור סחר חופשי אילת, אני רוצה להגיד לכם, סתם במסגרת התוכנית האמנותית של הוועדה, שנורא קשה להיות חרדי בכנסת.
פניה קירשנבאום: גם להיות נשים ועולים חדשים.
רוחמה אברהם-בלילא: תלוי בתקופה ותלוי בממשלה.
שלי יחימוביץ': נשים סוציאליסטיות, גם להן קשה בכנסת.
משה גפני: יכול להיות, לא בדקתי את זה.
משה גפני: אגיד לכם למה קשה להיות חרדי.
משה גפני: מגיע לפה חוק בנק ישראל - - -
שי חרמש: בעניין הגמ"חים.
פניה קירשנבאום: הזדעזעתי לקרוא את זה היום בבוקר.
פניה קירשנבאום: הלכתי לברר מה השורשים של הסיפור הזה.
שי חרמש: זה לא קיים, זו עלילה.
שי חרמש: גפני לא יעשה דבר כזה.
משה גפני: הגיע לפה חוק בנק ישראל ומופעל עליי לחץ בלתי רגיל, גם על-ידי הנגיד שאני מאוד מכבר אותו וגם על-ידי הממשלה.
משה גפני: מבקשים לסיים את חוק בנק ישראל לפני הפגרה.
משה גפני: אני עושה מאמץ, כדרכי.
משה גפני: השבוע אני עושה ישיבה, גם היום אני רוצה לקיים ישיבה.
משה גפני: גם בישיבה הקודמת, היועצת המשפטית של הוועדה כועסת עליי, כי קראתי כבר שני פרקים בחוק.
משה גפני: אבל כך אני נוהג, כך נהגתי גם בתקציב.
משה גפני: אין לי סבלנות, במה שאין צורך מיידי.
משה גפני: אבל אני מקבל את העמדה שלה, ובכל הבעיות שיתעוררו בחוק בנק ישראל נקיים ישיבה מיוחדת.
משה גפני: גם בפרקים שדנו – לא הצבענו על שום פרק.
משה גפני: אני מתכוון לעשות ישיבה, וקיבלתם בסדר-היום ישיבה ארוכה בתל-אביב ביום חמישי.
משה גפני: כשנכנסתי לתפקיד בוועדת הכספים התברר לי - לא ידעתי את זה קודם - שבמדינת ישראל אסור לנהל גמ"ח או שזה נושק לבעיה של חוק הבנקאות.
משה גפני: כשנפגשתי עם הנגיד בפעם הראשונה העליתי את הבעיה הזאת.
משה גפני: אמרתי לו: יש בעיה.
משה גפני: המוסד של גמ"ח בעם היהודי הוא מוסד עתיק יומין, מוסד של עזרה הדדית.
משה גפני: לא לוקחים ריבית ולוקחים פיקדונות והלוואות, וכשנכנסתי לתפקיד מישהו העיר את תשומת לבי שפקודת הבנקאות גורמת לבעיה.
משה גפני: אמרתי לנגיד: תפתרו את הבעיה הזאת, הרי לא יכול להיות שזה יקרה.
משה גפני: עברו מאז עשרה חודשים, כל חודש אני מתקשר או שהעוזר שלי מתקשר לעוזר שלו ואומרים: ימצאו פתרון, ימצאו פתרון.
משה גפני: ראיתי שזה לא מתקדם, ביקשתי מהעוזר שלי להניח הצעת חוק, אולי זה יקדם את זה.
משה גפני: הניח הצעת חוק – גם לא התקדם.
משה גפני: נפגש אתי רוני חזקיהו ואמר: יש בעיה, אביא פתרון.
משה גפני: אמרתי לו: מה עכשיו נזכרת?
משה גפני: כבר עשרה חודשים אני מנסה.
משה גפני: פתאום, כאשר התברר שאני הולך לקדם את החוק הזה - - - אגיד לכם מה הבעיה של החוק הזה; אני לא מוכן שזה יהיה כמו שאמרו לי בבנק ישראל כל הזמן, שלא נוגעים בעניין הזה, זו לא בעיה.
משה גפני: זה יהיה בסדר.
משה גפני: איך אמר לי מישהו מהם: יש לי אח אברך בבני-ברק.
משה גפני: חבל שהוא לא אברך בבני-ברק ואח שלו בבנק ישראל.
משה גפני: בכל מקרה הוא אמר לי: יהיה בסדר.
משה גפני: אני נגד השיטה הזאת, אין מתחת לשולחן.
משה גפני: מה זאת אומרת יהיה בסדר?
משה גפני: אם אי-אפשר להסדיר את זה, יש חשש להלבנת הון - מה עשה בנק ישראל כל השנים?
משה גפני: 62 שנה, מה הוא עשה עם זה?
משה גפני: הוא פיקח על הגמ"חים?
משה גפני: הוא עשה משהו?
משה גפני: אמרתי: תמצאו פתרון, או בחקיקה, או בתקנות, או בהסדר, או בתזכיר, במשהו.
משה גפני: אני לא יכול שיהיה כתם על מדינת ישראל, שאסור על לפי החוק לנהל גמ"ח.
משה גפני: פשוט לא יאומן.
משה גפני: פתאום אני חוטף כותרת היום באחד העיתונים, שהתניתי את חוק בנק ישראל בגמ"חים.
משה גפני: המילים "המגזר" לא זרות לי.
משה גפני: הגמ"חים זה כבר הפך להיות "המגזר".
משה גפני: מה היה קורה עם לא הייתי חרדי?
משה גפני: כל הכותרות בעיתונים היו אומרות: כל הכבוד ליושב ראש ועדת הכספים שבא להסדיר בחוק מצב קיים, אנומלי.
משה גפני: לא, זה המגזר.
משה גפני: איך הכותרת?
משה גפני: "ראש הממשלה יכשיר את השרץ".
משה גפני: הגמ"ח כבר הפך להיות שרץ.
משה גפני: קשה להיות חרדי.
משה גפני: אבל לא נורא, אני יודע מי הדליף את זה, אני יודע גם את השם.
משה גפני: אני לא אוהב את השיטה הזאת.
אורי אריאל: אבל אתה לא מלבין פני אנשים ברבים.
משה גפני: לא, אני לא אומר שום דבר.
משה גפני: שיישב מולי ויגיד לי: זה שרץ; שיגיד לי שאם הוא רואה שלא הולך לו הוא הולך לעיתונות.
משה גפני: מותר לו, זה בסדר, אבל לפני זה שיתפטר מהתפקיד שלו.
אורי אריאל: כל זה פתיחה לקראת אילת.
רוחמה אברהם-בלילא: אגב, טוב שזה כך, משום שאם הוא יידע שוועדת השרים דחו אותו - - -
משה גפני: לא יודע מה עשו בוועדת השרים.
רוחמה אברהם-בלילא: - - - זה רק ידרבן אותנו להעביר.
רוחמה אברהם-בלילא: אני שמחה מאוד על הרוח הקרבית הזאת.
משה גפני: אני מבקש שהדבר הזה יוסדר.
משה גפני: לא רוצה את המילה "יהיה בסדר" ולא מטפלים בזה למעלה מ-60 שנה שהמדינה קיימת.
משה גפני: אין יהיה בסדר.
אורי אריאל: תביא את זה, אנחנו נתמוך.
יעקב אדרי: הרב גפני, מה הבעיה?
יעקב אדרי: תביא, נתמוך.
משה גפני: קשה להיות חרדי, זה הכול.
משה גפני: לא נורא.